**Molėtų rajono savivaldybės taryba**

**SPRENDIMAS**

**DĖL VIEŠOSIOS ĮSTAIGOS „MOLĖTŲ AKTYVAUS LAISVALAIKIO IR REKREACINIO TURIZMO PARKAS“ VISUOTINIO DALININKŲ SUSIRINKIMO INICIJAVIMO**

2019 m. gruodžio 19 d. Nr.B1-277

Molėtai

Vadovaudamasi Lietuvos Respublikos civilinio kodekso 2.106 straipsnio 1 punktu, Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos viešųjų įstaigų 17 straipsnio 2 dalimi, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 14.1 punktu, atsižvelgdama į viešosios įstaigos „Molėtų aktyvaus laisvalaikio ir rekreacinio turizmo parkas“ direktoriaus 2019 m. gruodžio 3 d. prašymą „Dėl įmonės likvidavimo“,

Molėtų rajono savivaldybės taryba n u s p r e n d ž i a:

1. Inicijuoti viešosios įstaigos „Molėtų aktyvaus laisvalaikio ir rekreacinio turizmo parkas“ visuotinį dalininkų susirinkimą.

2. Siūlyti darbotvarkės klausimus:

2.1. Dėl viešosios įstaigos „Molėtų aktyvaus laisvalaikio ir rekreacinio turizmo parkas“ likvidavimo.

2.2. Dėl viešosios įstaigos „Molėtų aktyvaus laisvalaikio ir rekreacinio turizmo parkas“ likvidatoriaus skyrimo.

2.3. Dėl Jurgio Povilo Janulionio atleidimo iš direktoriaus pareigų.

3. Siūlyti, kad visuotinis dalininkų susirinkimas būtų sušauktas viešosios įstaigos buveinėje iki 2020 m. sausio 10 d.

4. Pavesti Molėtų rajono savivaldybės administracijos direktoriui:

4.1. parinkti viešosios įstaigos likvidatorių ir pasiūlyti jį dalininkų susirinkimui;

4.2. įgalioti atstovą dalyvauti visuotiniame dalininkų susirinkime ir šio sprendimo 2 punkte nurodytais darbotvarkės klausimais balsuoti „už“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika